### 4.     Indstilling af kandidater til skatteankenævn

**Åbent**

Sagsnr.: 326-2017-36530       J.nr.: 25.00.01           Dokumentnr.:
326-2020-16345

**Sagstype**

Beslutning.

**Resume og sagens baggrund**

Kommunalbestyrelsen valgte på det konstituerende møde den 1.
december 2017 Helge Christensen og Jarl Lind som medlemmer samt Claus Berg
og Nicklas Andresen som personlige suppleanter til Skatteankenævn Nordvestsjælland
for perioden 1. juli 2018 – 30. juni 2022.

På grund af en indgået politisk aftale om en ny
ankenævnsstruktur, satte Skatteankestyrelsen imidlertid processen med
indstilling af kandidater til den kommende funktionsperiode i bero og har
forlænget funktionsperioden for de nuværende skatteankenævn frem til 30. juni
2020.

Kommunalbestyrelsen skal nu indstille 1 medlem og 1
personlig suppleant til Skatteankenævn Vestsjælland.

**Indstillinger**

Kommunaldirektøren indstiller, at 1 medlem og 1 personlig
suppleant indstilles til Skatteankenævn Vestsjælland for perioden 1. juli 2020
– 30. juni 2022.

**Behandling**

Kommunalbestyrelsen.

**Sagsfremstilling**

Da der nu skal indstilles til ankenævn i en ny struktur,
bortfalder den tidligere indstilling af kandidater. Kommunalbestyrelsen har
naturligvis mulighed for at indstille de samme personer til ankenævnene i den
nye struktur.

Antallet og sammensætningen af skatteankenævn er ændret i
forhold til den nuværende struktur. Der vil fremover være i alt 22
skatteankenævn.

Skatteankenævnene afgør klager over told- og
skatteforvaltningens afgørelser vedrørende fysiske personer og dødsboer om
bl.a.:

·
Forskudsregistrering af indkomst.

·
Ansættelse af indkomstskat.

Indstilling af medlemmer til ankenævn sker jf. skatteforvaltningslovens
§ 8, stk. 3 og 4.

**Økonomiske konsekvenser**

Ingen økonomiske konsekvenser.